Rusia folosește din nou retorica din conflictul cu Ucraina și acuză România și Republica Moldova că vor să atace Transnistria
Doi oficiali ruși au adus din nou în discuție subiectul regiunii separatiste Transnistria, nerecunoscută internațional, una dintre așa-numitele „conflicte înghețate” provocate chiar de Rusia în regiune. Deputatul Andrei Safonov, membru al Sovietului Suprem al autoproclamatei Republici Moldovenești Transnistrene, a susținut, fără a aduce dovezi, că România și Republica Moldova ar putea elabora planuri de atac asupra Transnistriei.